Aurum

Aurum"Aurum": Peter van der Krogt, "Elementa chemica" apud situm Elementymology & Elements Multidict. Nomen Latinum classicum est elementum chemicum quod numerum atomicum 79 et nota Au habet. In grege undecimo et periodo sexta systematis periodici ponitur. Eius massa atomica 196,97 valet (118 neutrones et 79 protones) et eius configuratio electronica notatur 5d106s1. Aurum est metallum maxime nobile, quod ex temporibus antiquis notum est.

 De virtutibus auri 
Aurum, quia metallum nobile (hoc est iners) est, cum aliis elementis vix se coniungit (vide autem: aqua regia) et purum in natura inveniri potest. Aliae virtutes auri sunt ductilitas bona et nitor. Quocirca aurum ab hominibus maximi aestimatur.

Densitas eius 19 300 kg/m3 est. Temperatura qua liquidum fit: 1064 gradus Celsiani. Qua gas fit: 2807 gradus Celsiani.

 De usu humano 
Antiquis temporibus aurum ad pretiosa ornamenta fingenda sive deis sive hominibus destinata aut ad thesauros cumulandos qui divitias possessorum ostentarent plerumque adhibebatur. In re nummaria ad magnas summas persolvendas mox auro uti licuit: ita in Imperio Persico (darici) et Macedonia antiqua (stateres) aurum ad nummos faciendos signabatur quia hoc metallo reges illi pollebant. Apud Romanos econtra diu aes et argentum praevaluerunt. Raro enim ante Iulium Caesarem et Gallias subactas aurum signarunt. Deinde aureus qui vicenos quinos denarios argenteos valebat sub imperatoribus quotannis emittebatur.

Hodie pretium ipsius metalli in excambiis aestimatur secundum pondus et pretium ipsorum nummorum (ut "Napoléon" Francogallicus) fluctuat. Thesaurandi causa quaeritur nec in vera vita nummis aureis res venales emimus.

Certaminum praemia, e.g. pocala, medaliae et .

 De auro in fabulis et mythologia 
 Hesperides deae malum habere fama fuit, qua in arbore poma aurea crescerent.
 Thetis dea filium suum Achillem armis aureis donasse fertur.
 Midas, rex Phrygum, a Baccho impetravisse dicitur, ut, quaecumque is corpore tetigisset, in aurum converterentur.

 Sententiae de auro factae 
 Aurum in luto quaerere (prov., e.g. Hieron. ep. 54, 11)
 Circulus aureus in naribus suis mulier pulchra et fatua. (Prov. 11, 22)
 Quid non mortalia pectora cogis, auri sacra fames! (Verg. Aen. 3, 56 sq.)
 Vilius argentum est auro, virtutibus aurum. - Horatius
 Non teneas aurum totum quod splendet ut aurum - proberbium
 O, flavus praesious aurum, tu rem nigram ad albam, scelus ad iustum, malum bonum motavit. (Shakesperius. Timon of Athens)
 Non argentum, nec aurum, nec gemma quod res carissima; sed impubes est! (Man'yōshū, carmen 803)

 Notae 

Aurea aetas
Aureus (color)
Chrysanthemum
Clipeus aureus
Ducatus
Kinkaku-ji
Malum aureum
Midas
Nummus aureus
Vellus aureum
Vitulus aureus

 Bibliographia 
 Hart, Matthew. 2013. Gold : the race for the world’s most seductive metal. Novi Eboraci: Simon & Schuster. ISBN 9781451650020.

 Nexus externi 

 Hoc elementum apud Patreon: periodic videos

!
Categoria:Conductores electricitatis
Categoria:Elementa chemica
Categoria:Metalla nobilia
Categoria:Metalla pretiosa
Categoria:Metalla transitionis